རྩོམ་རིག་བརྩམས་ཆོས་ཀྱི་ཐད་ནས།བོད་ཀྱི་དུས་རབས་རིམ་བྱུང་གི་རྩོམ་རིག་བརྩམས་ཆོས་ཕུལ་བྱུང་དང་།རྒྱའི་དེང་རབས་ཀྱི་རྩོམ་རིག་བརྩམས་ཆོས།ཕྱི་རྒྱལ་གྱི་རྩོམ་རིག་བརྩམས་ཆོས་བཅས་བཀོད་སྒྲིག་བྱེད་དགོས།རྩོམ་རིག་གི་ལུས་ཀྱི་ཐད་ནས།སྙན་ངག་དང་སྒྲུང་གཏམ།ལྷུག་རྩོམ།ཟློས་གར།ལེགས་བཤད།མགུར་གླུ།རྟོགས་བརྗོད།རྣམ་ཐར་བཅས་བཀོད་སྒྲིག་བྱེད་དགོས།རྩོམ་རིག་ལོ་རྒྱུས་ཀྱི་ཐད་ནས།བོད་དང་རྒྱལ་ཁབ་ཕྱི་ནང་གི་རྩོམ་མཁན་དང་བརྩམས་ཆོས་གཙོ་བོའི་ཕྱོགས་ཀྱི་འབྲེལ་ཡོད་ཤེས་བྱ་བཀོད་སྒྲིག་བྱེད་དགོས།རྩོམ་རིག་དཔྱད་མྱོང་གི་ཐད་ནས་གཤམ་གསལ་གྱི་ཤེས་བྱ་བཀོད་སྒྲིག་བྱེད་དགོས།རྩོམ་རིག་དང་སྤྱི་ཚོགས་འཚོ་བ།འཚོ་བའི་བདེན་པ་དང་སྒྱུ་རྩལ་གྱི་བདེན་པ།རྩོམ་རིག་དང་མངོན་སུམ་རྟོག་པ་བཅས་ཕྱོགས་ཀྱི་ཤེས་བྱ།མཛེས་རྟོག་གི་ཚོར་འདུ་དང་མཛེས་རྟོག་གི་དགའ་སྣང་།མཛེས་རྟོག་གི་ནུས་པ་བཅས་སྐྱེད་སྲིང་བྱེད་པའི་ཕྱོགས་ཀྱི་ཤེས་བྱ།བརྗོད་བྱའི་བསྟན་དོན་དང་མི་སྣ།སྣང་བརྙན།ཡིད་བརྙན།གྐཝྲཾཡིད་ཡུལ།སྒྱུ་རྩལ་གྱི་བློས་བསླང་།རྩོམ་རིག་གི་སྐད་ཆ་བཅས་ཕྱོགས་ཀྱི་ཤེས་བྱ།